Foto: Kun.uz Toshkent aeroportining xalqaro parvozlarni amalga oshiruvchi terminalidagi ro‘yxatga olish hududida yangi ogohlantirish e’lonlari paydo bo‘ldi. Unda, Samsung Galaxy Note 7 smartfoni bilan bog‘liq ehtiyot choralari haqida so‘z boradi. Xususan bu e’lonlarni Air Astana aviakompaniyasi reysi uchun ro‘yxatdan o‘tish chog‘ida ko‘rish mumkin bo‘lgan. E’londa shunday deyiladi: Parvoz xavfsizligini ta’minlash maqsadida, Samsung Galaxy Note 7 mobil telefoni bilan parvoz qilishni rejalashtirayotgan yo‘lovchilar quyidagi talablarga rioya qilishlari kerak: - telefon faqat qo‘l yukida olib o‘tilishi kerak  - telefon parvoz davomida o‘chirilgan bo‘lishiga ishonch hosil qilish  - parvoz vaqtida telefonni umuman qayta quvvatlantirmaslik